b'\n_START_ARTICLE_\nMarko Butina\n_START_SECTION_\n\xc5\xbdivljenje in delo\n_START_PARAGRAPH_\nLeta 1976 je diplomiral na Akademiji za likovno umetnost v Ljubljani. Prvo leto je \xc5\xa1tudiral na oddelku za kiparstvo, nato pa na oddelku za slikarstvo pri prof. Kiarju Me\xc5\xa1ku in prof. Janezu Berniku. Leta 1979 je kon\xc4\x8dal \xc5\xa1e magisterski podiplomski \xc5\xa1tudij iz restavratorstva pri prof. Francu Kokalju. \xc5\xa0tudijsko je dlje \xc4\x8dasa bival na Poljskem in v Parizu. Leta 1987  se je zaposlil na Restavratorskem centru pri Zavodu za varstvo kulturne dedi\xc5\xa1\xc4\x8dine, kjer je bil pred smrtjo vodja ateljeja za stensko slikarstvo._NEWLINE_Svojo ljubezen do slikanja je prena\xc5\xa1al tudi kot pedagog pri likovnem pouku na osnovnih \xc5\xa1olah in predavatelj likovne kompozicije na fotografski smeri Centra strokovnih \xc5\xa1ol. Prav tako je pou\xc4\x8deval likovno teorijo na Fakulteti za naravoslovje in tehnologijo. Od leta 1999 do 2005 je pou\xc4\x8deval predmet ateljejsko risanje na Visoki \xc5\xa1oli za risanje in slikanje v Ljubljani._NEWLINE_Kot slikar je od leta 1975 do\xc5\xbeivel ve\xc4\x8d kot trideset samostojnih razstav, posve\xc4\x8dal pa se je tudi ilustraciji in sodeloval z revijama Mladina in Pionirski list. Objavil je ve\xc4\x8d stripov, njegov ilustratorski opus pa obsega prek 100 objavljenih del. Risanju se je posve\xc4\x8dal tudi kot pisec, prav tako pa je vodil \xc5\xa1olo stripa.'